מאמינים בדרך

השבת המסורתית יוצאת לדרך
2021-04-30
ל"ג בעומר שבת גיבוש!

יום כיף למשפחות
2018-07-23 | חי כיף, שדרות גולדה, ראשון לציון, המרכז, Israel
ביום שני י"א באב (23.7) יום כיף למשפחות.

"חי כיף" בראשון לציון,

מופע עם שמוליק הצייד

פינת ליטוף

אפיית פיתות

היציאה בשעה 13:45 בגן ורשא בבני ברק (בצד הגן).

סיום בע"ה עד 22:00.

תשלום מסובסד – 50 ש"ח לנפש (כולל הנסיעות איתנו).

טיול לגברים ונשים
2018-06-11 | ירושלים
בס"ד
ימי העשרה שחרור והנאה
לחולי כליה ומושתלים
גברים ׀ יום שני י"ב בתמוז
מקומות אחרונים!
‹הרצאה מרתקת ומשעשעת גם יחד
עם משמח הלבבות ר' שמעון פרץ
‹סיור אתגרי בארמונו של שלמה המלך
‹ארוחה חלבית כיד המלך
………………………………………………..
מתאספים בגן ורשא, בבני ברק
שעה 16:00 אחה"צ בדיוק.

נשים ׀ יום רביעי י"ד בתמוז
‹סיור מעשיר בגן הסולארי בבנימינה
‹מופע קומדי מרתק עם הגב' אתי ונגר
‹ארוחה חלבית כיד המלך
יש להצטייד בבקבוק )ריק( של אפ 7- ,
או ספרייט )בקבוק ירוק(.
מתאספים בגן ורשא, בבני ברק
שעה 10:00 בבוקר בדיוק.

עלות: 50 ₪ ׀ ההרשמה עכשיו בדרכים הבאות:
טל‹ 072-3977385 ׀ במייל‹ info@eki.org.il ׀ בפקס‹ 077-470100

שבת גיבוש חווייתית
2017-11-18 - 2017-11-19 | מלון מרגוע, ערד, Israel

יום גיבוש לנשים
2017-08-28 09:30 - 16:00 (Asia/Jerusalem) | מלון כורש, ירושלים, Israel
בס"ד
ביום גיבוש שנערך ביומיים האחרונים לחופשה הגדולה, לנשות הארגון "מאמינים בדרך" לחולי כליות ומושתלים, נהנו עשרות נשים מיום חוייותי ואיכותי במיוחד.
היה זה מחזה מרהיב, שעה שיצאו הנשים את האולם המפואר, ומביעות התרגשותן ומפזרות ברכות על ההנאה שגדשה את ליבן לשעות אחדות. קורת רוח פנימית שהשתלבה יפה-יפה בהנאה שמסביב.
הן פתחו את היום בסיור מרענן סובב-ירושלים, שהונחה בחן ובקשב על ידי מדריכה מקצועית. מנקודות תצפית מדהימות והילכו בשבילים קצרים שמתמצתים את קולה של ירושלים לדורותיה. איך סיכמו השתיים? אנחנו ירושלמיות דור שלישי ויותר, ועד כה לא הכרנו את ירושלים שאנו מתגוררות בה".
בהמשך הגיעו הנשים למלון כורש שליד העיר העתיקה בירושלים, שם ציפתה להן ההפתעה הגדולה. באולם יוקרתי, על גבי שולחנות ערוכים בתפאורה מאובזרת, עמדה אכן ארוחה חלבית משובחת.
אחר שהטיבו את לבן בכל טוב מאכל ומשקה, החל החלק האומנותי של היום. למעלה משעתיים התענגו הנשים על מופע משעשע ומחזק גם-יחד, שהותיר רושם וניחוחות ב"טעם של עוד", כדברי כמה מהן. במופע שולבו מסרים ופנינים, סיפור אישי וקטעי הומור שסחטו דמעות, ומחול ושירה שסחפו את הקהל איתם, ואשר החדירו בהן רוח נושבת.
כצאתן הודו על סיעתא דשמיא שליוותה את המארגנים לאורך כל הדרך, בלי לוותר על אף פרט – רוחני כגשמי .
אף בהנהלה הביעו תודה למשתתפים ולשותפים להצלחת הארוע: הגב' רחלי גוטליב וצוותה, שהגישו בשמחה ובלב רנן מופע מושקע, מרהיב בתוכן ואיכות; קייטרינג דניאל, שהעשירו בטעם ובאיבזור יחודי, למען תהנינה הנשים עד לפרט הקטן; והגב' אורלי, מנהלת הארועים במלון, אשר 'התחברה' למטרת הארוע מהרגע הראשון ותרמה את כל מרצה עבור ההצלחה. "אני נרגשת לראות את הבנות הללו מחייכות באושר אמיתי, ומודה לה' על הזכות שנתן לי לקחת חלק בחיוך הזה", סיכמה בסיום הארוע.

השקת מאמינים בדרך
2016-12-07 10:30 - 16:30 (Asia/Karachi) | בית חלקיה, בית חלקיה, Israel
בה"י
נחשף השם המנצח שילווה את עמותת הסיוע הוותיקה לחולי כליה ומושתלים:
מאמינים בה', מאמינים בדרך
"איתכם, אנחנו חזקים" הצהיר הקהל הנרגש בערב גיבוש לחולי כליות בבית חלקיה שבמהלכו נחשף שמה הנבחר של עמותת 'מאמינים בדרך' >> ומי יאסוף מצוות על הדרך: בעל רכב, מתי לאחרונה הסעת חולה דיאליזה?
עשרות שמות שזכו לעלות לשלב הגמר ברוב-קולות לאחר תחרות שזכתה להיענות מרשימה בין מאות מסתייעים ובני משפחותיהם; צוות שופטים ממגוון קהלים שבחר את ההצעה הטובה ביותר מבין העולות לשלב הגמר ובחירת ההצעה שענתה על כל הפרמטרים – נחשפה השבוע ההכרעה: בערב השקה ייחודי שנערך כחלק מפעילות שוטפת לחולי כליה, מושתלים ובני משפחותיהם, נחשף לראשונה הלוגו ושמה החדש של העמותה הוותיקה הפועלת בעיקר למען חולי הדיאליזה, ומעתה יכונה הארגון: 'מאמינים בדרך'.
צי של רכבי הסעה שזרמו מרחבי הארץ, הביאו למעלה ממאה משתתפים – מטופלי דיאליזה ומושתלי כליה עם בני משפחותיהם – ליהנות מהפוגה מחיי השגרה מלאי האתגר, לערב גיבוש מהנה ופורה. לצד החוויות המרגשות שרוממו את רוחם והריקודים הסוחפים, הושק מיתוגה החדש של העמותה, שידי העומד בראשה – הרב יעקב הורונצ'יק, מושתל כליה בעצמו – עמוסות במלאכת הקודש בכל ימות השנה.
בהופעת אמן מרתקת סקר המאייר, הצייר והקריקטוריסט ר' מוטי הלר, את התפתחות הקריקטורות בראי ההיסטוריה. מיד לאחר מכן, בעודו ניצב על הבמה, ליווה באיורים חיים את הנואמים הבאים שנבחרו מהקהל, ובכישרון נדיר ביצע מעין קומיקס חי מול עיני הציבור המופתע. מוזמנים מהנוכחים ששטחו בפני הקהל אנקדוטות מחייהם בצל מחלתם, תוך שהם משלבים את העזרה והתמיכה שזכו לה תחת גג העמותה – ומן הצד ליווה ר' מוטי הלר את הסיפורים באיורים מרגשים מחד ושנונים מאידך, שסחפו את הקהל לרגעים של חיוך והכלה פנימית.
בסופו של תהליך נקראו מי מהנוכחים אל הבמה, תוך בקשה להציג על הלוח את המילה ש'הכי מדברת אליו' בחיי היומיום. כאשר האיש בחר לכתוב את צמד התיבות "מאמינים בדרך" וגרף תשואות רבות ומחיאות כפיים מצד הקהל – 'הצמיח' ברגע קט ר' מוטי הלר קריקטורה ייחודית שתיארה באיור מפעים את שמסמלת העמותה עבור הנעזרים בה.
כשהקהל מיטיב את ליבו בהסבה סביב שולחנות ערוכים בטוב טעם, הנעימה מקהלת 'מלכות' בניצוחו של ר' פנחס ביכלר את הערב, בהופעה אמנותית ומיוחדת. אט אט נסחף הקהל למחוזות אחרים, אל הנעימות והניגונים – ואל כנפיה המסוככות של השירה היהודית האותנטית.
כשהגיעה העת לרקוד, עין לא נשארה יבשה למראה החולים שחלקם לא זע מזה שנים, מי בכיסא גלגלים ומי בשל מכאובים וייסורים – והנה, הם מושיטים עתה יד ביד, שמחים ומנסים להתעלות טפח וטפחיים מעל פני הקרקע היבשה, הנוקשה. נראה היה כי איש מהם לא רוצה שהערב יסתיים – גם לאחר נעילת התכנייה.
ציבור הנוכחים התפזר בתוספת עידוד ואמונה, לא לפני שהקהל הודה לתורמים ולגופים השונים שנטלו חלק בכיסוי ההוצאות הרבות של קיום האירוע.
אם לעיתים נדמה כי מערכי החסד הארגוניים המקיפים זה מכבר את כל רבדי האוכלוסיה תמו, וכל שנותר הוא להרחיב את הקיים – בא הארגון 'מאמינים בדרך' ומוכיח כי ניתן ליזום ולסייע לציבורים
נרחבים שלא זכו למענה עד כה. עתה, לצד השירותים הרבים ש'מאמינים בדרך' מעניקים לחולי הכליות, כמו: ייעוץ והכוונה, בכנסים רפואיים ובמידע נחוץ, כמו גם בנופש ומרגוע וערבי גיבוש – מרחיבה העמותה את שורותיה, ומבקשת מנדיבי העם בעלי רכבים פרטיים לנדב שעה שבועית אחת מזמנם להסעת מטופלים אל מחלקות הדיאליזה ומהן, כשהם תשושים מן הטיפול הסוחט.
